BASES DA CONVOCATORIA DE DÚAS BOLSAS DE LICENCIADO OU GRADUADO EN BIOLOXÍA CON DESTINO O ESTACIÓN FITOPATOLÓXICA DO AREEIRO
ADMINISTRACIÓN LOCAL — Provincial — Deputación Provincial (Bolsas de emprego, 14/04/2015)

Con fundamento no artigo 35.2. b da Lei 7/1985, de 2 de abril, reguladora das bases do réxime local, e de conformidade coa proposta do xefe do Servizo da Estación Fitopatolóxica de Areeiro, a Xunta de Goberno da Deputación de Pontevedra, na sesión do 10 de abril de 2015, acordou aprobar a convocatoria de dúas bolsas de licenciados ou graduados en Bioloxía, segundo as seguintes: Estas bases regulan o procedemento a seguir para a concesión de dúas bolsas de licenciado ou graduado en Bioloxía, para a realización de tarefas de mostras de campo, preparación de mostras para a súa análise no laboratorio, ensaios de control, e a detección e diagnóstico de axentes fitopatóxenos. Poderán ser beneficiarios destas bolsas aquelas persoas físicas que, con plena capacidade de obrar e sen estaren inhabilitadas para a obtención de axudas e subvencións públicas, reúnan os seguintes requisitos: A dotación económica das bolsas será de 800 € ó mes por beneficiario, cantidade que se imputará á aplicación 15/413.4123.481.01 do Orzamento provincial. O pagamento das bolsas realizarase a partir da incorporación dos bolseiros, por mensualidades completas ou por fraccións, proporcional ó tempo que dure a bolsa para os casos nos que o beneficiario inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento no que sexa concedida. As solicitudes presentaranse nos modelos normalizados que se facilitarán no Rexistro xeral da Deputación de Pontevedra, na súa sede de Vigo ou na páxina web www.depo.es. A presentación de solicitudes poderá facerse no Rexistro xeral da Deputación (avda. Montero Ríos, s/n, aberto de luns a sábado), na súa sede de Vigo (rúa Oporto, 3, de luns a venres), ou en calquera das formas establecidas no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC); as solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionario correspondente antes de seren certificadas. O prazo de presentación de solicitudes será de 20 días naturais, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). Coa solicitude (anexo I) entregarase a seguinte documentación: Para a presentación das solicitudes os interesados estarán ó disposto no artigo 23, apartados 3, 4 e 5 da LXS, en todo o que sexa de aplicación, ademais do recollido no apartado primeiro desta cláusula.1. Unha vez expirado o prazo de presentación de solicitudes a Deputación ditará unha Resolución na que declare aprobada a lista de admitidos e excluídos, especificando no seu caso os motivos de exclusión, que será publicada na páxina web e no taboleiro de anuncios da institución provincial.2. Os aspirantes excluídos ou omitidos disporán dun prazo de dez días hábiles, contados a partir do día seguinte ó da publicación da Resolución, para poder emendar, no seu caso, o defecto que motivase a súa exclusión. No suposto de se produciren reclamacións deberá ditarse unha nova Resolución estimándoas ou desestimándoas e aprobando a relación definitiva, que se publicará na web e no taboleiro de anuncios do organismo provincial. Para a selección dos bolseiros constituirase unha Comisión, que estará integrada polos seguintes membros: 1. O proceso de selección desenvolverase en dúas fases. A primeira, de concurso e valoración da documentación presentada polos aspirantes admitidos. A segunda, de entrevista persoal.2. Primeira fase: baremo de méritos. Os méritos acreditados polos interesados valoraranse segundo os seguintes criterios: As puntuacións outorgadas publicaranse na Resolución que aprobe a relación de admitidos e excluídos e publicarase tanto no taboleiro de anuncios da institución provincial coma na súa páxina web, polo menos con tres días hábiles de antelación á data en que terá lugar a entrevista.3. Segunda fase: entrevista persoal. Terá lugar unha vez concluída a valoración de méritos e realizarase unicamente cos candidatos que acaden a maior puntuación total na fase de concurso, nunha porcentaxe que garanta un mínimo de seis candidatos por bolsa, aínda que se poderá ampliar esta porcentaxe no caso de estimarse conveniente. Por resolución da Presidencia convocarase ós candidatos para a entrevista persoal nun único chamamento, quedando decaídos no seu dereito aqueles que non comparezan no lugar e día sinalados. A entrevista versará sobre o seu currículo, obxectivos profesionais, dispoñibilidade e outros, e permitirá comprobar a preparación dos candidatos en materias correspondentes á súa titulación. A entrevista valorarase de cero a dous puntos. En caso de empate nas puntuacións dos aspirantes a orde de prelación determinarase pola maior puntuación acadada na nota media global do expediente académico.4. Despois de rematar as entrevistas, e no prazo máximo de 10 días hábiles, a Comisión publicará no taboleiro de anuncios e na páxina web da institución provincial as puntuacións outorgadas e a proposta de adxudicación, indicando os candidatos seleccionados e os correspondentes suplentes. O Servizo de Recursos Humanos e Formación, á vista da acta da Comisión seleccionadora, formularalle a proposta de adxudicación das bolsas convocadas á Xunta de Goberno da Deputación a favor dos aspirantes que considere máis idóneos e que acadasen a máxima puntuación, indicando os suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de bolseiro. Contra este acordo poderase interpoñer un recurso potestativo de reposición, de conformidade co previsto nos artigos 116 e 117 da LRXAP/PAC, ou, directamente, un recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora da xurisdición contencioso-administrativa. Establécense as seguintes condicións xerais: 1. Antes de que transcorran os últimos quince días do quinto mes do período de duración da bolsa o beneficiario estará obrigado a presentarlle ó titor unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. O titor emitirá un informe de avaliación e proposta de prórroga, se procede, do que dará traslado xunto coa memoria para a súa tramitación, cun mes de antelación á data prevista de finalización, ó Servizo de Recursos Humanos e Formación.2. A Xunta de Goberno, previo informe da xefa do Servizo de Recursos Humanos e Formación, resolverá esta solicitude, tendo en conta a dispoñibilidade orzamentaria e o aproveitamento demostrado polo bolseiro. En calquera momento a Xunta de Goberno poderá, por proposta do xefe do Servizo da Estación Fitopatolóxica de Areeiro e mediante unha Resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento do Servizo, aténdose ó establecido no artigo 36 e nos seguintes da LXS, e suspendendo o aboamento da bolsa. Neste sentido, daranse por finalizada as prácticas do bolseiro cando concorran algunha das seguintes causas: De concorrer algunha das causas previstas no artigo 37 da LXS poderá esixirse o reintegro total cando o beneficiario incumpra as condicións impostas para a concesión e a execución da bolsa. En caso de enfermidade ou accidente o bolseiro percibirá a prestación correspondente da Seguridade Social. En tal caso, a Deputación non complementará ningunha cantidade adicional á citada prestación. Esta situación non ocasionará a finalización das prácticas, salvo que a ausencia exceda os 30 días. No suposto de que se supere este prazo a institución provincial poderá dar por concluída a práctica laboral do bolseiro. No caso de que o bolseiro renuncie antes da finalización do período de prácticas deberá informar ó seu titor e presentar no Rexistro xeral do organismo provincial a correspondente solicitude, dirixida ó Servizo de Recursos Humanos e Formación, cunha antelación mínima de quince días á data da baixa. Nesta situación o Servizo da Estación Fitopatolóxica de Areeiro poderá solicitar que se cubra a bolsa que queda vacante polo tempo restante cun candidato suplente, segundo a orde de puntuación obtida no proceso de selección. Son obrigas dos bolseiros as seguintes: Son dereitos dos bolseiros os seguintes: Os beneficiarios destas bolsas estarán sometidos ás responsabilidades e ó réxime sancionador que, sobre infraccións administrativas en materia de subvencións, establecen os artigos do 52 ó 69 da LXS. Transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda ós interesados que a retiren no prazo referido. A convocatoria, a selección dos bolseiros e a realización dos traballos que dan dereito ás bolsas cinguirase ó previsto nestas bases, na LXS e na LRXAP/PAC. Pontevedra, 25 de marzo de 2015.—O presidente, Rafael Louzán Aban.—O secretario, Carlos Cuadrado Romay.